hotchpotch/miracl-hf-unified huggingface dataset:
Padri
Padri oli nimi 1800-luvun alussa Sumatralla nykyisessä Indonesiassa minangkabaujen keskuudessa vaikuttaneelle islamilaiselle herätysliikkeelle. Liikkeen tausta juontui suufilaisista liikkeistä, mutta sai vaikutteita wahhabilaisuudesta Mekasta palanneiden pyhiinvaeltajien mukana. Padri-liikkeen vaikutusvallan kasvaessa paikalliset heimopäälliköt pyysivät apua tuolloin alueita Indonesiassa hallinneilta Alankomailta ja liike kukistui vuosina 1821–1838 käydyssä niin sanotussa padrisodassa.
Vielä 1700-luvun lopulla islamin vaikutus Sumatralla oli huomattavan vähäistä, mutta taloudellinen kasvu alueella tuotetun kahvin kysynnän lisääntymisen myötä vaikutti suufilaisten šaria-lakia kannattaneiden liikkeiden kasvuun šaria-lain taloudellisten säännösten heimopäälliköille tuoman hyödyn takia. Itse Padri-liike sai alkunsa vuonna 1803 kolmen Mekkaan pyhiinvaelluksen tehneen uskonoppineen palattua Sumatralle. He olivat päässeet näkemään wahabbilaisten toteuttaman Mekan valtauksen ja saivat vaikutteita sen sanomasta. Vaikutusvaltaisin näistä kolmesta oli Haji Miskin, joka sai kannatusta osalta paikallisista heimopäälliköistä. Alueen kyliä alettiin järjestää wahhabilaisen lainsäädännön mukaan, joka kielsi esimerkiksi kukkotappelut, alkoholin ja huumeet kuten oopiumin. Miehet määrättiin kasvattamaan parta ja asuina tuli käyttää puhtautta symbolisoivia valkoisia vaatteita. Määräysten rikkomisesta sakotettiin. Kylät, jotka eivät suostuneet noudattamaan lakeja joutuivat Padri-liikkeen kannattajien hyökkäysten kohteeksi. Vuonna 1815 väkivaltaisuuksissa sai surmansa suuri osa minangkabaujen kuninkaallisesta suvusta näiden osallistuttua neuvotteluihin Padri-liikkeen kannattajien kanssa.
Padri-liikkeen voitto näytti varmalta, kunnes alankomaalaiset palasivat Padangin rannikkokaupunkiin vuonna 1819. Vuonna 1821 he liittoutuivat Padri-liikkeen vastaisten heimopäälliköiden ja kuninkaallisen suvun eloonjääneiden kanssa Padri-liikettä vastaan saaden vastavuoroisesti paikallisten hyväksynnän siirtomaavallalle. Sodan aikana yksi tärkeimmistä Padri-liikkeen johtajista oli Tuanku Imam Bonjol, jonka johtamat joukot ottivat yhteen alankomaalaisten kanssa vuosina 1822–1837. Bonjol jäi alankomaalaisten vangiksi vuonna 1837 ja päätyi karkotetuksi. Viimeinen Alankomaiden ja Padri-liikkeen kannattajien kanssa käytiin Daludalussa vuonna 1838.
BBK Electronics
BBK Electronics () on kiinalainen elektroniikkayhtiö. Se omistaa OPPO:n, vivon ja OnePlusin. BBK Electronics myy muun muassa älypuhelimia, digikameroita, mp3-soittimia ja televisioita. BBK on tehnyt kloonipuhelimia ja muita tuotekopioita, joten se on rajoittanut laitteidensa myynnin pääosin tekijänoikeuslainsäädännöltään länsimaita höllempään Aasiaan.
Catharina Lefrén
Catharina Juliana Lefrén (synt. Ekenman, isän aateloimisen jälkeen af Ekenstam 8. tammikuuta 1782, Linköping, Ruotsi – 18. lokakuuta 1854, Linköping, Ruotsi) oli ruotsalaissyntyinen Pirkanmaalla vaikuttanut herrnhutilaisen liikkeen johtohahmo.
Catharina Ekenman koki heräämisen kotitilallaan Sjögestadin kylässä Linköpingissä. Heräämiskuvauksessaan hän kertoo vaikuttuneensa 11-vuotiaana Sions Sånger -kokoelman uskonnollisista lauluista ja varsinaisen heräämisensä tapahtuneen 17-vuotiaana.
Ekenman avioitui turkulaissyntyisen Lars Gustaf Lefrénin kanssa 1805. Hänen vanhempansa olivat tunnettuja herrnhutilaisia, ja he pitivät aktiivisesti yhteyttä Tukholman veljesseurakuntaan. Lefrénit asettuivat asumaan Hatanpään kartanoon Messukylässä, ja perheeseen syntyi yhteensä neljä lasta. Perhe oli varakas. Lars Gustaf Lefrén omisti Tampereen paperitehtaan, jonka tuotanto vastasi kaikkien Suomen paperitehtaiden tuotantoa yhteensä.
Kartanossa järjestettiin hengellisiä tilaisuuksia, joista ei ole jäänyt kirjallisia merkintöjä. Siellä vierailivat Pirkanmaan teollisuuden merkkihenkilöt myös uskonnollisissa yhteyksissä. Lisäksi Catharina Lefrén harrasti aktiivista uskonnollisen kirjallisuuden julkaisu- ja levitystoimintaa. Itä-Suomen rukoilevaisuuden johtaja Henrik Renqvist julkaisi Lefrénin kustannuksella kirjoituksen "Lyhy Neuwo, kuinga Autuaxi tuldaman pitä" ja levitti saamiaan vapaakappaleita Liperin ensimmäisten heränneiden keskuuteen.
Kun Lars Gustaf Lefrén kuoli 1825, paperitehtaan ja kartanon hoito jäi Catharina Lefrénin vastuulle. Samana vuonna Catharina Lefrén tutustui saksalaiseen kauppamatkustajaan, evankelisen herätyksen kokeneeseen Samuel Hebichiin hänen Suomeen suuntautuneella kauppamatkallaan. Kolme vuotta myöhemmin Catharina Lefrén pyysi miestä paperitehtaan ja kartanon hoitajaksi.
Catharina Lefrén muutti takaisin Ruotsiin 1834. Hän myi paperitehtaan Johan Christopher Frenckellille ja kartanon Nils Johan Idmanille. Hänelle ei näiden kauppojen ja velkojen jälkeen jäänyt paljoakaan omaisuutta.
Catharina Lefrén kuoli 18.10.1854 vierailullaan Linköpingiin ja on haudattuna Sjögestadin kirkkomaalle.
Vanhemmat eversti Nils Adolf Ekenman, myöhemmin af Ekenstam ja Catharina Margareta Götherhielm. Puoliso vuonna 1805 paperitehtailija Lars Gustaf Lefrén (1778–1825). Lapset: Johanna (1806–), Augusta Helena (1810–), Laura (1819–1820) ja Lars Adolf Matts (1823–).
Tim Goss
Tim Goss (s. 28. helmikuuta 1963) on brittiläinen McLarenin Formula 1 -tallin tekninen johtaja. Goss aloitti uransa McLarenilla vuonna 1990.
Goss toimi vuosina 2005–2010 tallin pääinsinöörinä ja vuosina 2011–2013 tallin insinööriosaston johtajana. Helmikuussa 2013 Goss nimitettiin tallin tekniseksi johtajaksi, korvaten tehtävässään Paddy Lowen.
Coolpad
Coolpad Group () on kiinalainen elektroniikkayhtiö. Se perustettiin huhtikuussa 1993 nimellä Yulong Computer Telecommunication Scientific. Coolpad oli huhti-kesäkuussa 2013 maailman neljänneksi suurin älypuhelinten toimittaja. Sittemmin yhtiö on menettänyt asemiaan puhelinmarkkinoilla.
Merja Penttilä
Merja Elisa Penttilä (s. 27. tammikuuta 1956 Hämeenlinna) on filosofian tohtori ja VTT:n tutkimusprofessori (biotekniikka). Penttilä on myös osa-aikainen professori (synteettinen biologia) Aalto-yliopistossa Kemian tekniikan korkeakoulussa. Hänet on valittu Suomalaisen Tiedeakatemian jäseneksi 2015.
Penttilä väitteli 1987. Tutkimustyössään hän on keskittynyt teolliseen biotekniikkaan, erityisesti hiivojen ja homeiden molekyylibiologiaan, ja uusiutuvien luonnonvarojen hyödyntämiseen. Hän on saanut vuonna 2012 tutkimustyöstään Wihurin säätiön kansainvälisen palkinnon.
Jouko Oittinen
Jouko Erkki Oittinen (30. heinäkuuta 1944 Loimaa – 3. marraskuuta 2007 Vihti) oli suomalainen kenraalimajuri.
Oittinen syntyi myymälänhoitaja Erkki Oittisen ja Aili Nurmen perheeseen. Hänen puolisonsa vuodesta 1967 oli Seija Näveri.
Oittinen tuli ylioppilaaksi Karhulan yhteiskoulusta 1963, Kadettikoulusta hän valmistui 1968 ja Sotakorkeakoulusta 1977. Opetusupseerina Porin prikaatissa Oittinen toimi 1968–1969, opetusupseerina ja komppanian varapäällikkönä Reserviupseerikoulussa 1969–1974, toimistoupseerina ja toimistoesiupseerina Puolustusvoimien ampumatarvikelaitoksella 1975–1985 sekä Pääesikunnassa toimistoesiupseerina järjestelyosastolla 1985–1988, toimistopäällikkönä sotatalousosastolla 1988–1993 ja suunnittelupäällikkönä sunnitteluosastolla 1993–1995. Puolustusvoimien materiaalilaitoksen johtaja Oittinen oli 1995–2000 ja puolustusvoimien huoltopäällikkö vuodesta 2000. Oittinen hoiti urallaan paitsi puolustusvoimain taloussuunnittelun, myös tietojenkäsittelyn vastuutehtäviä. Vakinaisesta palveluksesta hän erosi 2004. Oittinen kuoli liikenneonnettomuudessa 63-vuotiaana syksyllä 2007.
Oittinen ylennettiin vänrikiksi 1965, luutnantiksi 1968, yliluutnantiksi 1972, kapteeniksi 1975, majuriksi 1981, everstiluutnantiksi 1988, everstiksi 1993, prikaatikenraaliksi 1997 ja kenraalimajuriksi 1999.
Caterina Ganz
Caterina Ganz (s. 13. marraskuuta 1995) on italialainen maastohiihtäjä.
Lahden MM-kilpailuissa 2017 Ganz sijoittui 15 kilometrin yhdistelmähiihdossa 25:nneksi, 10 kilometrin perinteisen hiihtotavan kilpailussa 29:nneksi, 30 kilometrin vapaan hiihtotavan yhteislähtökilpailussa 29:nneksi ja Italian viestijoukkueessa yhdeksänneksi. Maastohiihdon maailmancupissa hän kilpaili ensimmäisen kerran Ulricehamnissa tammikuussa 2017 sijoittuen 34:nneksi. Ensimmäiset maailmancupin pisteensä hän saavutti oltuaan Tour de Skillä 2018–2019 Toblachin 10 kilometrin vapaan hiihtotavan kilpailussa 27:s. Parhaimmillaan hän on ollut viidestoista saman kiertueen Val di Fiemmen 10 kilometrin perinteisen yhteislähtökilpailussa. Tourin kokonaiskilpailussa hän oli 20:s.
LeEco
LeEco () on kiinalainen monialayritys, jolla on monia tytäryhtiöitä. LeEco on yksityisessä omistuksessa, mutta osa sen tytäryhtiöistä on pörssiyhtiöitä. LeEco valmistaa muun muassa viihde-elektroniikkaa, sähköautoja ja elokuvia. Se toimi aluksi vain Kiinassa, mutta se on laajentunut myös muille isoille markkina-alueille. LeEco rantautui Yhdysvaltoihin vuoden 2016 lopussa. Se pyrki myymään Yhdysvalloissa älypuhelimia sekä televisioita ja rakentamaan Piilaaksoon EcoCity-nimisen 12 000 työntekijän konttorin. Myynnin aloitus Yhdysvalloissa kuitenkin floppasi ja yrityksen kassavarat alkoivat ehtyä. Tämän seurauksena LeEco aloitti kululeikkaukset ja keskittyi nykyisiin liiketoimintoihinsa uusien sijaan.
Nokia Lumia 1030
Nokia Lumia 1030 oli Nokian kehittämä älypuhelin, jota ei koskaan julkaistu. Siitä huhuttiin vuosina 2014 ja 2015 seuraajaa Nokia Lumia 1020 -puhelimelle. Nokia Lumia 1030:sta julkaistiin vuotokuvia marraskuussa 2014. Joulukuussa 2014 uutisoitiin, ettei Lumia 1020:n seuraajaa julkisteta vuoden 2015 MWC-messuilla. Nokia Lumia 1030 tunnettiin työnimellä ”McLaren”, ja siitä käytettiin tyyppinimeä RM-1052.
Nokia Lumia 1030:n rungon oletettiin olevan metallia alaosan muovista antenniraitaa lukuun ottamatta. Julkaistaessa se olisi ollut ensimmäinen kokonaan metallirunkoinen Lumia. Lumia 1030:ssa oletettiin olevan viiden tuuman Full HD -näyttö. Siihen huhuttiin myös neliydinsuoritinta, 32 gigatavua sisäistä tallennustilaa ja kaksi gigatavua keskusmuistia. Erikoisuutena Lumia 1030:ssa olisi ollut leijutusohjaus, jonka ansiosta puhelinta olisi voinut ohjata koskettamatta näyttöruutua.
Nokia Moonraker
Nokia Moonraker oli Nokian kehittämä älykello, jota ei koskaan julkaistu. Lumia-puhelimia mukaileva Nokia Moonraker oli valmis julkaistavaksi vuonna 2014, ja sitä esiteltiinkin vuoden 2014 MWC-messuilla. Se oli tarkoitus julkaista keväällä 2014 yhdessä Nokia Lumia 930:n kanssa. Microsoftin ostettua Nokian puhelinliiketoiminnan Moonrakeria ei julkaistu, vaan Microsoft keskittyi omaan Microsoft Band -aktiivisuusrannekkeeseensa.
Nokia Moonrakerin käyttö perustuu pyyhkäisyihin. Neliskulmaisen kosketusnäytön yläpuolelta pyyhkäisemällä saa näkyviin sovellukset ja alapuolelta pyyhkäisemällä ilmoitukset. Painamalla näyttöä pitkään saa näkyviin valmistilan viimeisimmät ilmoitukset. Näytön alapuolella on fyysinen näppäin, jota painamalla voi siirtyä kotinäkymän ja valmiustilanäkymän välillä. Moonrakerin näytöllä näkyy jatkuvasti kellonaika.
Nokia Moonrakeriin on saatavilla kustomoitavia kellotauluja ja irrotettavia erivärisiä hihnoja. Sillä voi käyttää muun muassa sähköpostia, Facebookia ja MixRadiota. Moonrakerissa on myös kameran kaukolaukaisu ja askelmittari. Moonrakerin sensoreiden ansiosta sillä voi lukea esimerkiksi tekstiviestejä kättä nostamalla ja sammuttaa näytön kättä laskemalla.
Espoon Hiihtoseura
Espoon Hiihtoseura (lyhenne EHS) on vuonna 1980 perustettu maastohiihdon erikoisseura, jonka toiminta-aluetta ovat Espoo ja Kauniainen.
Seuran tarkoituksena on järjestää toiminta-alueellaan harrastustoimintaa sekä menestykseentähtäävää kilpailutoimintaa. EHS on sekä Suomen Hiihtoliiton valioseura että Nuoren Suomen sinettiseura.
Vuonna 2017 seurassa on noin 500 jäsentä. Kaudella 2015-16 seuran harjoitusryhmiin kuului noin 100 kilpahiihtäjää, minkä lisäksi EHS:n järjestämiin lasten hiihtokouluihin osallistuu vuosittain noin 50-70 lasta.
The Mediator Between Head and Hands Must Be the Heart
The Mediator Between Head and Hands Must Be the Heart on metalliyhtye Sepulturan kolmastoista studioalbumi. Se julkaistiin 25. lokakuuta 2013 levymerkillä Nuclear Blast. Yhtye on ottanut albumiinsa vaikutteita dystooppisesta vuoden 1927 saksalaisesta mykkäelokuvasta "Metropolis".
Albumi sai pääosin hyvän vastaanoton. Blabbermouthin Ray Van Horn antoi albumille arvosanan 8/10. Hän piti albumia kokeilevana ja seikkailullisena, ja nosti etenkin ”Da Lama ao Caos” -kappaleen portugalinkielisen rapin rohkeaksi vedoksi. Imperiumin Tuomas Valtanen piti albumia edeltäjänsä tapaan ”lähes napakymppinä”, ja sanoi yhtyeen raskaan ja synkän ulosannin toimivan erinomaisesti. Soundin Marko Säynekoski antoi albumille kaksi tähteä viidestä. Hän piti riffejä väkinäisiä sekä yhtyeen vihaista ulosantia näennäisenä, ja sanoi yhtyeen olevan kuin varjo ajasta, jolloin Max Cavalera oli vielä yhtyeessä.
August Piispanen
August Emil Leonard Piispanen (14. kesäkuuta 1844 Lappeenranta – 24. tammikuuta 1906 Kuopio) oli suomalainen apteekkari, kunnallisneuvos ja toinen alkoholijuomia valmistavan kuopiolaisen Lignell & Piispanen yrityksen perustajista.
Piispanen kävi Haminan alkeiskoulun ja meni sitten 1859 apteekkioppilaaksi haminalaiseen apteekkiin. Hän suoritti farmaseuttitutkinnon 1863 ja oli sitten työssä apteekeissa Lappeenrannassa ja Helsingissä. Suoritettuaan proviisoritutkinnon 1869 Piispanen oli kuopiolaisen Åkermanin apteekin palveluksessa kunnes osti 1872 oman apteekin Kuopiosta yhdessä apteekkari Hugo Lignellin kanssa.
Piispanen perusti Lignellin kanssa vuonna 1875 Kuopioon Vuori- ja Kauppakadun kulmaan siirtomaatavaraliikkeen toiminimellä "Lignell & Piispanen". Vuonna 1882 toiminimi aloitti alkoholijuomien valmistuksen ja tuonnin ja siitä kehittyikin pian sen päätoimiala. Toiminimi aloitti näihin aikoihin myös mesimarjaliköörin valmistuksen ja viennin. Lignell keskittyi tähän puoleen ja vuonna 1886 hän jätti apteekkipuolen Piispasen hoitoon. Lignell ja Piispanen omistivat Kuopiossa myös Lahdentaan olutpanimon.
Piispanen oli Kuopion rahatoimikamarin jäsenenä ja vuosina 1887–1903 Kuopion kaupunginvaltuuston jäsenenä. Hän kuului jäsenenä Savonrata-komiteaan ja oli mukana perustamassa kylpylaitosta Kuopioon. Hän sai kunnallisneuvoksen arvon 1893.
August Piispanen oli naimisissa Emilia Katarina Slottsbergin (s. 1853) kanssa. Heidän tyttärensä oli synnytys- ja tuberkuloosilääkäri Eva Piispanen (1877–1950) ja poikansa apteekkarina Kuopiossa isänsä jälkeen toiminut Ewald Piispanen (1875–1940) joka oli myös majuri ja tunnettu aktivisti.
Machine Messiah
Machine Messiah on metalliyhtye Sepulturan neljästoista studioalbumi. Se julkaistiin 13. tammikuuta 2017 levymerkillä Nuclear Blast. Musiikillisesti siinä yhdistyvät thrash metalin lisäksi power metal, jazz, folk ja soul. Albumin teemana on teknologian kehityksen tuomat uhkakuvat.
Albumi debytoi Yhdysvalloissa "Billboard Top Hard Rock Albums" -listan seitsemännellä sijalla.
Albumi sai hyvän vastaanoton. Albumien keskiarvoja keräävän Metacriticin arvosana albumille on 76/100, joka perustuu kuuteen ammattilaisarvioon. Blabbermouthin Ray Van Horn antoi albumille arvosanan 8.5/10. Hän totesi albumin tuovan esille tärkeän sosiaalipoliittisen viestin, ja ylisti jälleen erityisesti laulaja Derrick Greenin ulosannin monimuotoisuutta. Kaaoszinen Jesse Kärkkäinen antoi albumille arvosanan 8–, ja piti sitä väkevänä sekä yhtyeen pirteimpänä ja monipuolisimpana albumina pitkään aikaan, vaikka sitä vaivasikin edellisten albumien tapaan asenteen ja yhtyeen vanhalle tuotannolle ominaisen alkukantaisen raivokkaan ulosannin puute. Metalliluolan Juha Karvonen kehui albumin tuotantoa ja eri soitinten käyttöä onnistuneeksi, vaikka pitikin albumia jokseenkin puuduttavana teoksena. Imperiumin Henry Lunabba antoi albumille arvosanan 8.5/10. Hän piti albumia moniulotteisuudessaan ärsyttävänä, ja sanoi sen auettuaan vangitsevan kuuntelijansa.
Tyler Alexander
Tyler Alexander (2. syyskuuta 1940 – 7. tammikuuta 2016) oli yhdysvaltalainen McLarenin Formula 1 -tallin alkuperäisjäsen. Alexander työskenteli McLarenilla sen perustamisvuodesta 1963 lähtien, muun muassa mekaanikkona, päämekaanikkona, pääinsinöörinä ja tallipäällikkönä. Hän lopetti työt McLarenilla kauden 2008 jälkeen.
Anthems
Anthems on Anthraxin EP-levy, joka julkaistiin 19. maaliskuuta 2013 levymerkillä Megaforce Records. Euroopassa sen julkaisi Nuclear Blast 22. maaliskuuta 2013.
Albumia myytiin julkaisuviikollaan 8 500 kappaletta, ja se nousi Billboard 200 -listan sijalle 52.
Väkivaltainen ekstremismi
Väkivaltainen ekstremismi on ekstremismiä, jossa väkivaltaa käytetään, sillä uhataan, siihen kannustetaan tai se oikeutetaan aatemaailmalla perustellen.
Kaikki terrorismi on väkivaltaista ekstremismiä mutta kaikki väkivaltainen ekstremismi ei ole terrorismia.
Väkivaltainen ekstremismi vaikuttaa usein paikallisesti ja alueellisesti. Se kohdistuu yksilöihin ja ryhmiin, aiheuttaa pelkoa ja turvattomuutta.
Cummingtoniitti
Cummingtoniitti on monokliininen amfiboliryhmän mineraali, jonka kemiallinen kaava on (Mg,Fe)(Mg,Fe)SiO(OH). Se on nimetty Cummingtonin kaupungin mukaan, joka sijaitsee Massachusettssa, josta se löydettiin vuonna 1824.
Kaikuja orjamarkkinoilta
Kaikuja orjamarkkinoilta on punkyhtye Kohu-63:n neljäs studioalbumi, joka julkaistiin kesällä 2015 levymerkillä Stay Free Underground Records. Kappale ”Myrsky” julkaistiin singlenä 29. maaliskuuta 2015.
Kaaoszinen Miikka Tuovinen nosti albumin vuoden 2015 parhaimpien julkaisujen joukkoon, ja kommentoi albumia seuraavasti:
Sebastian Sjöholm
Sebastian Sjöholm (s. 22. elokuuta 1996 Lappeenranta) on suomalainen jääkiekkoilija, joka edustaa Mestis-joukkue Imatran Ketterässä. Hän on pelipaikaltaan keskushyökkääjä.
Sjöholm aloitti jääkiekkoilun Imatran Ketterässä. Hän pelasi juniorina sittemmin Ketterän ja Saimaan Pallon yhdistelmäjoukkueessa sekä myöhemmin SaiPassa. Sjöholm oli kaudella 2013–2014 B-nuorten Mestiksessä joukkueensa paras syöttäjä ja toiseksi paras pistemies Santeri Suikkasen jälkeen tehoilla 15+34=49.
Kaudella 2016–2017 Sjöholm debytoi SaiPan SM-liigajoukkueessa. Hän teki liigadebyyttinsä 28. helmikuuta 2017 Porin Ässiä vastaan. Sjöholmille avautui paikka SaiPan kokoonpanosta, kun joukkue kärsi lukuisista poissaoloista. Lisäksi joukkueen SaiPan oli poistunut siirtotakarajalla viisi kenttäpelaajaa. Hän sai ottelussa jääaikaa 14.03 minuuttia. Liigauransa avausmaalin Sjöholm teki neljännessä ottelussaan, runkosarjan toiseksi viimeisellä kierroksella 11. maaliskuuta 2017 alivoimalla Turun Palloseuraa vastaan. Hän pelasi kauden aikana SM-liigassa neljä runkosarjaottelua tehden yhden maalin.
Sjöholm jatkoi SaiPassa kaudella 2017–2018 vuoden mittaisella juniorisopimuksella. Hänet nimettiin seuran A-nuorten varakapteeniksi. Sjöholm voitti joukkueen sisäisen piste- ja syöttöpörssin tehoilla 11+29=40. Hän pelasi kauden aikana neljä SM-liigaottelua ilman tehopisteitä. Sjöholm pelasi myös kaksi Mestis-ottelua lainalla kasvattajaseuransa Imatran Ketterän paidassa.
Syksyllä 2018 Sjöholm harjoitteli Ketterän Mestis-joukkueen kanssa, kunnes syyskuussa hän teki joukkueen kanssa kauden 2018–2019 kattavan sopimuksen.
Tony Sund
Tony Sund (s. 4. elokuuta 1995 Pedersören kunta) on suomalainen jääkiekkopuolustaja, joka edustaa SM-liigajoukkue Vaasan Sportia.
Sund on IFK Lepplaxin kasvatti. Hän debytoi seuran miesten joukkueessa vain 16-vuotiaana III-divisioonassa kaudella 2011–2012. Kaudella 2012–2013 Sund oli nostamassa seuraa II-divisioonaan, mutta suurin osa hänen kaudestaan eteni kuitenkin Lepplaxin B-nuorissa. Kaudeksi 2013–2014 Sund siirtyi Muik Hockeyn II-divisioonajoukkueeseen. Hän eteni joukkueen kanssa aina Suomi-sarjan karsintoihin saakka, mutta Muik jäi kuitenkin ilman sarjanousua.
Kaudeksi 2015–2016 Sund siirtyi Vaasan Sportin A-nuoriin. Kaudella 2016–2017 hän jatkoi joukkueessa yli-ikäisenä, mutta kärsi alkukaudella myös loukkaantumisista. Tammikuun 2017 lopulla Sport lainasi Sundin toistaiseksi voimassa olevalla sopimuksella Mestis-joukkue Kokkolan Hermekseen, jossa hän pelasi neljä ottelua tehden yhden syöttöpisteen. Sund palasi ennen siirtotakarajaa Sportiin, jonka SM-liigajoukkueessa hän debytoi 28. helmikuuta 2017 Rauman Lukkoa vastaan. Sund merkittiin Sportin seitsemänneksi puolustajaksi ja hän sai ottelussa jääaikaa 6.46 minuuttia. Sund pelasi loppukauden joukkueen vahvuudessa ja jäi kuudessa pelaamassaan runkosarjaottelussa ilman tehopisteitä. Maaliskuussa 2017 hän teki Sportin kanssa 1+1-vuotisen jatkosopimuksen.
Varsinaisella SM-liigan tulokaskaudellaan 2017–2018 Sund teki 47 runkosarjaottelussa tehot 2+7=9. Hän teki liigauransa avausmaalin 23. syyskuuta 2017 vieraissa Tapparaa vastaan. Sund keräsi ottelussa myös kaksi syöttöpistettä. Tammikuussa 2018 Sport käytti hänen sopimuksessaan olleen option ja teki vuoden mittaisen jatkosopimuksen Sundin kanssa. Joulukuussa 2018 hän teki kymmenessä ottelussa piste per peli -tahdilla tehot 3+7=10. Sund valittiin SM-liigan joulukuun kuukauden pelaajaksi.
Sherbro
Sherbro eli Sherbron saari () on Sierra Leonen suurin saari, joka sijaitsee Atlantin valtameressä Sierra Leonen lounaisrannikolla Bonthen piirikunnassa, 120 kilometriä pääkaupunki Freetownista eteläkaakkoon. Saaren erottaa Afrikan mantereesta pohjoisessa Sherbrojoki ja idässä Sherbronsalmi.
Saari on noin 51 kilometriä pitkä ja 24 kilometriä leveä. Äärimmäisenä Sherbron saaren länsipäässä on Cape St. Ann ja länsipäässä Bonthen kaupunki, joka on saaren kaupallinen keskus. Pääelinkeinot saarella ovat riisinviljely ja kalastus. 1800-luvun alkupuolella saarella oli Britannian orjakaupan vastainen tukikohta. Saaren hankkivat vuonna 1861 haltuunsa Freetownin sherbrot. Shebrot ovat piirikunnan alkuperäisasukkaita.
Saari on paikallishallinnollisesti jaettu kolmeen osaan. Saaren länsiosa yhdessä pienempien lännenpuoleisten saarten (Turtle Islands, ”Kilpikonnasaaret”) kanssa muodostaa Deman päällikkökunnan (7 512 as. vuonna 2015, hallintokeskus Tissana). Saaren keski- ja itäosat ovat Sittian päällikkökuntaa (21 815 as., hallintokeskus Yonni). Lisäksi saaren itärannalla on Bonthen kaupunki, jossa asui 9 975 henkeä.
Bonthessa on kalastussatama ja vaatimaton maapohjainen lentokenttä.
Norpat
Norpat voi tarkoittaa seuraavia asioita:
Sund (täsmennyssivu)
Sund voi tarkoittaa seuraavia:
Apinaselfie
Apinaselfiet on sarja celebesinmakakin ottamia selfiekuvia. Ne johtivat tekijänoikeuskiistaan eläinten ottamien kuvien tekijänoikeuksista ja herättivät keskustelua eläinten oikeuksista.
Brittiläinen valokuvaaja David Slater seurasi Indonesiassa Sulawesin saarella kolme päivää apinoiden elämää vuonna 2011. Slaterin mukaan celebasinmakaki otti itsestään kuvia painamalla jalustalle asetetun kuvan laukaisinta. Kuvat ottanutta kuusivuotiasta celemasinmakakia kutsutaan Naratoksi.
Apinoiden itsestään ottamat kuvat laitettiin noin vuosi niiden ottamisen jälkeen julkiseen levitykseen Wikimedia Commonsiin. Slater pyysi Wikimedia Foundationilta kuvien poistamista, mutta Wikimedia kieltäytyi. Slater kertoi, että kuvien vapaan saatavuuden vuoksi häneltä jäi saamatta 10 000 punnan tekijänoikeuskorvaukset, sillä ihmiset eivät halua ostaa vapaasti saatavilla olevia kuvia. Slater kertoi omistavansa kuvien tekijänoikeudet, sillä ne otettiin hänen kamerallaan. Wikimedia Foundationin mukaan kuvilla ei ole tekijänoikeutta, sillä niiden kuvaaja on eläin. Yhdysvaltain tekijänoikeusvirasto yhtyi elokuussa Wikimedian kantaan. Tekijänoikeusviraston mukaan kasvien, eläinten, luonnon, jumalallisten olentojen ja yliluonnollisten olentojen ottamilla kuvilla ei ole tekijänoikeutta. Syyskuussa 2015 PETA nosti kanteen Slateria vastaan suojellakseen kuvan ottaneen apinan oikeuksia kuvaan. Se sanoi käyttävänsä oikeusjutusta mahdollisesti saatavat rahat makakiapinoiden elinympäristöjen suojeluun.
Martin du Gard
Martin du Gard on muun muassa seuraavien henkilöiden sukunimi:
Esplanaden metroasema (MRT)
Esplanade on Singaporen Mass Rapid Transit -metrojärjestelmän asema Singaporen keskusta-alueella. Se avattiin 17. huhtikuuta 2010. Asemaa käyttävät Circle Linen junat.
Stine Brun Kjeldaas
Stine Brun Kjeldaas (s.23. huhtikuuta 1975 Oslo) on norjalainen kilpauransa päättänyt lumilautailija. Hän osallistui kaksiin olympiakisoihin lumikourussa. Naganon talviolympialaisissa 1998 hän ylsi hopealle saksalaisen Nicola Thostin jälkeen. Salt Laken kisoissa 2002 hän saavutti 13. sijan.
Stine Brun Kjeldaas on aviossa hollantilaisen lumilautailijan Cheryl Maasin kanssa.
Luettelo suomennetuista kauhukirjoista
Tämä on luettelo suomennetuista kauhukirjoista.
Tioesterit
Tioesterit ovat orgaanisia yhdisteitä ja esterien analogeja. Ne poikkeavat rakenteeltaan estereistä siten, että esteriryhmän happiatomeista toinen (monotioesterit) tai molemmat (ditioesteri) ovat korvautuneet rikkiatomeilla. Tioesterit ovat tärkeitä biologisissa systeemeissä ja niitä ovat muun muassa asetyylikoentsyymi-A ja monet muut koentsyymi-A:n johdannaiset.
Tioestereissä happiatomi korvautuu rikkiatomilla. Korvautuminen voi tapahtua alkoksiryhmästä, jolloin yhdistettä kutsutaan tioliesteriksi tai karbonyyliryhmästä, jolloin tiokarbonyyliryhmän sisältävää tioesteriä kutsutaan tioniesteriksi. Molemmat happiatomit voivat myös korvautua rikkiatomeilla ja tällöin yhdiste on ditioesteri. Tioesterit reagoivat nukleofiilien kanssa herkimmin verrattuna estereihin. Esimerkiksi vesi hydrolysoi ne tioleiksi ja karboksyylihapoiksi ja amiinit reagoivat tioesterien kanssa muodostaen amideja. Reaktioiden helppous johtuu siitä, että tioestereiden tiolaatiryhmä on parempi lähtevä ryhmä kuin estereiden nukleofiilisempi alkoksidiryhmä.
Tioliestereitä voidaan valmistaa tiolien ja karboksyylihappojen tai karboksyylihappojohdannaisten kuten anhydridien tai happokloridien välisellä reaktiolla. Tioniestereitä muodostuu imidoestereiden ja vetysulfidin välisellä reaktiolla. Ditioestereitä valmistetaan tiolen ja nitriilien välisellä reaktiolla. Tässä reaktiossa muodostuva tioimidoesteri reagoi vetysulfidin kanssa ditioesteriksi.
Minnesota United FC
Minnesota United Football Club on yhdysvaltalainen jalkapalloseura, joka pelaa Yhdysvaltain ja Kanadan korkeimmalla sarjatasolla Major League Soccerissa. Sen kotipaikkana toimii Minneapolis–Saint Paulin alue kaupunki Minnesotan osavaltiossa.
V-J Day in Times Square
V-J Day in Times Square (tunnetaan myös nimellä The Kiss, ’suudelma’) on Alfred Eisenstaedtin vuonna 1945 Japanin antautumisen päivänä ottama mustavalkoinen valokuva. Se esittää Yhdysvaltain laivaston merimiestä suutelemassa valkoiseen mekkoon pukeutunutta tuntematonta naista New Yorkin Times Squarella.
Japani antautui 14. elokuuta 1945 Yhdysvaltain aikaa. Päivää kutsutaan nimellä Victory over Japan Day (lyhemmin V-J Day). Alfred Eisenstaedt kuvasi Times Squarella kotiin palaavia merimiehiä. Hän otti Leica III -kamerallaan kello 17.51 kuvan, joka julkaistiin viikkoa myöhemmin "Lifessa".
Sodan aikana lääkärinä työskennellyt Edith Shain ilmoitti vuonna 1970 olevansa kuvassa esiintyvä valkoiseen mekkoon pukeutunut nainen. Myöhemmin kuvassa esiintyväksi naiseksi paljastui Greta Zimmer Friedman. Kuvassa esiintyvän miehen henkilöllisyydestä ei ole varmuutta. Todennäköisimpiä ehdokkaita ovat George Mendonsa, Carl Muscarello ja Glenn McDuffie.
Outsider (täsmennyssivu)
Outsider voi tarkoittaa seuraavia asioita:
Atlanta United FC
Atlanta United Football Club on yhdysvaltalainen jalkapalloseura, joka pelaa Yhdysvaltain ja Kanadan korkeimmalla sarjatasolla Major League Soccerissa. Sen kotipaikkana toimii Atlantan kaupunki Georgian osavaltiossa.
Atlanta Unitedin kotikenttä on Mercedes-Benz Stadium, jolla pelaa myös amerikkalaisen jalkapallon Atlanta Falcons. Arthur Blank, yksi The Home Depotin perustajista, on molempien seurojen pääomistaja.
Blankin johtamalle sijoittajaryhmälle myönnettiin MLS-joukkue 16. huhtikuuta 2014, ja Atlanta United aloitti pelit liigassa kaudella 2017. Gerardo Martinon valmennuksessa Atlanta United saavutti MLS:n mestaruuden jo toisella kaudellaan 2018. MLS Cup -loppuottelussa se voitti Portland Timbersin 2–0. Joukkueen hyökkääjä Josef Martínez teki kauden aikana yhteensä 35 maalia ja valittiin liigan arvokkaimmaksi pelaajaksi.
Los Angeles FC
Los Angeles Football Club on yhdysvaltalainen jalkapalloseura, joka aloitti pelaamisen Yhdysvaltain ja Kanadan korkeimmalla sarjatasolla Major League Soccerissa vuonna 2018. Sen kotipaikkana toimii Los Angelesin kaupunki Kalifornian osavaltiossa.
Bloody Saturday
Bloody Saturday () on H. S. Wongin hieman Shanghain taistelun alkamisen jälkeen vuonna 1937 ottama kuuluisa mustavalkoinen valokuva. Se esittää Japanin pommituksista selvinnyttä rautatieaseman raunioiden keskellä itkevää lasta.
Shanghain taistelussa Japani hyökkäsi Shanghaihin, joka oli tuolloin Kiinan väkirikkain kaupunki. H. S. Wong kuvasi kaupungissa hyökkäyksen jälkiä 14. elokuuta 1937, joka tunnetaan myös nimellä "Bloody Saturday" (). Hän osui Shangain eteläiselle rautatieasemalle Japanin ilmavoimien hyökkäyksen aikaan. Kiinalaiset siviilit olivat asemalla odottamassa myöhässä ollutta junaa. Wong otti kuvan Japanin pommittamasta junasta selvinneestä itkevästä vauvasta. Kuva nousi nopeasti Japanin sotarikosten symboliksi, ja se lietsoi Yhdysvalloissa vihaa Japania kohtaan.
Sha (sukunimi)
Sha (沙) on kiinalainen sukunimi.
Pyhän Luukkaan kirkko (Chelsea)
Pyhän Luukkaan kirkko () on Chelseassa Lontoossa sijaitseva anglikaaninen kirkko, joka on Grade I -luokan suojelukohde. James Savagen suunnittelema kirkko valmistui vuonna 1824 ja se on tyyliltään myöhäisgoottilainen.
Koei Tecmo
Koei Tecmo Holdings Co., Ltd. () on japanilainen pelitalo.
Yhtiön perustivat Koei ja Tecmo yhdistyessään vuonna 2009 nimellä Tecmo Koei Holdings.
Vuonna 2014 yhtiö nimettiin uudelleen muotoon "Koei Tecmo".
Koei Tecmo omistaa myös Gust -yhtiön, joka on tunnettu "Atelier" -sarjasta.
Yhtiöllä on pelejä valmistavia osastoja kuten Team Ninja sekä Omega Force.
Yhtiöllä on tunnettuja videopelisarjoja kuten:
Mach (ydin)
Mach on käyttöjärjestelmän mikroydin, joka on kehitetty Carnegie Mellon -yliopistossa (CMU).
Ydintä on käytetty Open Software Foundationin OSF/1-käyttöjärjestelmässä, jonka Digital Equipment Corporation otti pohjaksi Tru64 UNIX:lle.
Applen OS X -käyttöjärjestelmä perustuu Mach 3.0 -ytimeen.
NeXT teki ytimeen perustuvan version Nextstep-käyttöjärjestelmästään (ks. OpenStep).
IBM pyrki kehittämään "Workplace OS" -käyttöjärjestelmää "OSF Research Institute"n kanssa perustuen Mach-ytimeen, josta tuli yksi kalleimmista epäonnistumisista.
Ester Cullblom
Ester Cullblom (synt. 3. helmikuuta 1932, Ohtanajärvi, Ruotsi) on tornionlaaksolainen kirjailija. Hän teki kirjallisen debyyttinsä myöhään, 72 vuoden iässä romaanilla "Keisarinna Kummavuopio". Se käsitteli Olga Raattamaa Kummavuopiossa, Ruotsin pohjoisimmassa kolkassa. Ester Cullblom on filosofian lisensiaatti.
Ester Cullblom syntyi Pajalan kunnan Ohtanajärvellä Ruotsissa. Hänen suomenkieliseen perheeseensä kuului hänen lisäkseen viisi sisarusta ja isoäiti. Sukupolvensa tavoin hän aloitti koulun ummikkona ruotsin kielellä ja jatkoi myös myöhemmin opintojaan ruotsin kielellä. Hän on onnistunut säilyttämään Tornionlaakson meänkielen puheessaan ja teksteissään. Hän kutsuu sitä itse "tunnekieleksi".
Kansakoulun jälkeen Cullblom jäi kotitilalleen hoitamaan maatilaa, lehmiä ja viljelyksiä äitinsä toiveesta. Hän opiskeli töiden ohella kansanopistoissa, ja se antoi hänelle mahdollisuuden hakeutua opettajakoulutukseen.
Hän käsitteli lisensiaatintutkimuksessaan "Värdera eller värderas" (1994) Tornionlaakson suomea puhuvien ihmisten itsetuntoa, mikä johti hänet kiinnostumaan naisten asemasta Tornionlaakson politiikassa ja uskonnollisessa elämässä. Hän käsitteli alueen suomalaisten Ruotsin puolelle piioiksi 1950-luvulla muuttaneiden naisten identiteettejä teoksessa "Vi pigade i Tornedalen" (1999).
Cullblom kuvaa kirjassaan "Kejsarinnan av Kummavuopio" (2004) pohjoisruotsalaisessa rajakylässä asuneen Olga Raattamaan elämäntarinaa. Kirjoissa esiintyy muistumia ja kertomuksia alueen rikkaasta tarinaperinteestä. Viimeisin kirja "Berta och Byn" (2007) kuvaa naiskohtaloa miesten hallitsemassa 1970-luvun Tornionlaaksossa.
Sven Wannäs
Sven Magnus Wannäs (s. 24. marraskuuta 1964 Sundby, Pedersören kunta) on suomalainen kosketinsoittaja. Hänet tunnetaan muun muassa yhtyeistä Stormwing, Kaos Krew, Fantasia, St Marcus Blues Band ja Solid Faces.
Wannäs on myös toiminut scotlantilainen rock-laulaja Doogie Whitein kosketinsoittaja live-esiintymisissä suomessa vuonna 2009 ja 2015.
Wannäs aloitti soittamisen kellaribändeissä -70 luvun kun kävi peruskouluun pedersöressä.
-80 luvun alku perustettiin hard rock yhtye Stormbringer mikä myöhemmin vuonna -86 muuttuvat uusi yhtye nimellään Stormwing.
Wannäs sain 2015 vuoden Perfect Strangers of Finland-kunniakirjan. Kunniakirja oli jaettu, Solid Faces -yhtyeessä soittivat, Sven Wannäs ja Henric Blomqvist väliin. "PSOF-kunniakirjan perusteluina innostava, ennakkoluuloton, toiset huomioonottava ja ammattimainen suhtautuminen Deep Purplen-sukupuun musiikin esittämiseen.”
Musiikillisiksi vaikuttajikseen Wannäs nimeää: Jon Lord (Deep Purple), Rick Wakeman (Yes), Keith Emerson (ELP), Tony Carey (Rainbow).
Miguel Berchelt
Miguel Berchelt (s 17. marraskuuta 1991) on meksikolainen ylemmän höyhensarjan ammattinyrkkeilijä ja hallitseva WBC liiton maailmanmestari.
Berchelt debytoi ammattikehissä vuonna 2010. Alkuvuodet Berchelt otteli tuntemattomampia nyrkkeilijöitä vastaan vastustajien tason noustessa pikkuhiljaa. Uran ainoan tappion Berchelt kärsi vuonna 2014 Luis Eduardo Florezia vastaan ensimmäisen erän teknisellä tyrmäyksellä. Vuonna 2016 Berchelt otteli kahdesti. Ensimmäisessä ottelussa Berchelt voitti George Juppin teknisellä tyrmäyksellä ja toisessa ottelussaan Berchelt tyrmäsi Suriya Tatakhunin neljännessä erässä.
Vuonna 2017 Berchelt kohosi WBC liiton maailmanmestariksi tyrmäämällä Francisco Vargasin yhdennessätoista erässä.
Fire Emblem Heroes
Fire Emblem Heroes on Nintendon vuonna 2017 julkaisema taktinen roolipeli. Se on päivitetty muunnelma aiemmista Fire Emblem -peleistä.
Pelillä on arvosteluja keräävällä Metacritic-sivustolla 73 pistettä sadasta. Peli tuotti julkaisupäivänä 2,9 miljoonaa dollaria.
BMW 3-sarja (F30)
BMW F30 on BMW 3-sarjan kuudennen sukupolven malli, jota on valmistettu vuodesta 2011 lähtien. Se korvasi edeltäneen E90-mallin ja seuraajaksi esitellään G20. F30:n coupé- ja cabriolet-korimallit tunnetaan omana 4-sarjanaan, ja mallisarjaan kuuluu lisäksi fastback-korinen 3-sarjan Gran Turismo (F34).
Ensimmäisenä korimallina esiteltiin neliovinen sedan kevään 2012 Geneven autonäyttelyssä. Farmarimalli Touringin ensiesittely tapahtui hieman myöhemmin Leipzigissä. Pituudeltaan F30 kasvoi 93 millimetriä ja akseliväliltään 50 millimetriä edellismalliin verrattuna. Takaistuimella pääntilaa tuli hieman lisää ja lisäksi takajalkatilat kasvoivat 1,5 senttimetriä. 480-litrainen tavaratila on 20 litraa edeltäjää suurempi. Raideleveys kasvoi edessä noin neljä ja takana noin viisi senttimetriä.
Vuoden 2012 Euro NCAP -kolaritestistä BMW F30 sai tulokseksi täydet viisi tähteä.
Vuonna 2015 3-sarjaa uudistettiin kevyesti. Suurimmat ulkonäölliset muutokset tehtiin valoihin: eteen saa LED-ajovalot, ja uudelleenmuotoillut takavalot ovat kokonaan LED-tekniikalla toteutetut. Merkittävämpää oli uudistukset moottoriosastolla. Uudet moottorit edustavat BMW Efficient Dynamics -moottoriperhettä, ja niiden kulutus ja päästöt ovat aiempaa pienemmät. Kolmisylinterinen 1,5-litrainen 318i (135 hv) korvasi aikaisemman 316i:n ja nelisylinterinen 2,0-litrainen 330i (250 hv) 328i:n. Tehokkaimmaksi bensiinimoottoriksi ennen M3-mallia esiteltiin kuusisylinterinen 340i (310 hv). Myös dieselmoottoreita päivitettiin, mutta muutokset olivat vähäisempiä kuin bensiinimoottoreissa. Lisäksi sekä manuaali- että automaattivaihteistot ovat uusia, ja niillä pyritään osaltaan pienentämään polttoaineenkulutusta.
3-sarjan urheilumalli M3 esiteltiin coupé-korisen rinnakkaismallinsa M4:n kanssa Detroitin autonäyttelyssä tammikuussa 2014. Auton voimanlähteenä on kaksoisturboahdettu kuusisylinterinen 3,0-litrainen bensiinimoottori, jonka teho on 425 hevosvoimaa. Voimansiirtona on kuusivaihteinen manuaalivaihteisto tai seitsenportainen kaksoiskytkinvaihteisto.
Lights and Shadows (kappale)
Lights and Shadows on alankomaalaisen yhtyeen O’G3NEn esittämä kappale, jolla he edustivat Alankomaita vuoden 2017 Eurovision laulukilpailussa.
Kappale kilpaili Euroviisujen toisessa semifinaalissa 11. toukokuuta, jossa se sijoittui neljänneksi 200 pisteellä ja pääsi finaaliin. Finaalissa se sai 150 pistettä ja saavutti sijan 11.
Middle-earth: Shadow of War
Middle-earth: Shadow of War on Monolith Productionsin kehittämä toimintaroolipeli. Peli on jatkoa "" -pelille.
Peli on myöhästymisen jälkeen julkaistu 10. lokakuuta 2017 PlayStation 4:lle, Xbox One:lle ja Windowsille.
Huhtikuussa 2018 pelin kehittäjät ilmoittivat poistavansa pelissä olevat nk. loot box toiminnot heinäkuun 17. päivään mennessä.
"Middle-earth: Shadow of Warissa" pelaaja Talion ja Celebrimbor taistelevat Keski-Maan hallinnasta. He yrittävät takoa uuden mahtisormuksen ja kukistaa Sauronin sen avulla.
GameSpot antoi pelille arvosanaksi 7/10 arvostelussaan.
Inkeri Vehmas-Thesslund
Inkeri Vehmas-Thesslund, vuosina 1978–2014 "Vehmas-Lehto" (s. 15. toukokuuta 1947 Keuruu) on suomalainen kielitieteilijä ja Helsingin yliopiston professori emerita.
Vehmas-Thesslund on valmistunut filosofian maisteriksi 1973, filosofian lisensiaatiksi 1988 ja väitellyt 1989 Helsingin yliopistosta filosofian tohtoriksi venäjän kieli ja kirjallisuuden alalta tutkimuksella "Quasi-correctness: a critical study of Finnish translations of Russian journalistic texts".
Ulla Tiililä
Ulla Marika Elisabeth Tiililä (s. 7. heinäkuuta 1963 Helsinki) on suomalainen kielitieteilijä. Hän on työskennellyt vuodesta 2005 Kotimaisten kielten keskuksen erityisasiantuntijana ja tutkijana.
Tiililä on valmistunut filosofian kandidaatiksi 1993 ja väitellyt vuonna 2007 Helsingin yliopistosta filosofian tohtoriksi suomen kielen alalta tutkimuksella "Tekstit viraston työssä: tutkimus etuuspäätösten kielestä ja konteksteista". Hän on ollut Helsingin yliopiston dosentti vuodesta 2014.
Tiililä on tutkinut virkakieltä ja työskennellyt sen kohentamiseksi. Hän on myös perehtynyt forensiseen kielentutkimukseen ja toiminut asiantuntijana rikosten selvittämisessä.
James Key
James Key (s. 14. tammikuuta 1972) on brittiläinen Toro Rosson Formula 1 -tallin tekninen johtaja.
Key aloitti uransa Jordanilla vuonna 1998. Hän toimi myöhemmin Midlandin, Spykerin ja Force India -tallien teknisenä johtaja. Huhtikuussa 2010 Key siirtyi Sauberille tekniseksi johtajaksi, korvaten Willy Rampfhin. Hän jätti tehtävän helmikuussa 2012. Syyskuussa 2012 hänet nimettiin Toro Rosson tekniseksi johtajaksi, korvaten tehtävässään Giorgio Ascanellin.
Graham Watson
Graham Watson (s. 24. kesäkuuta 1967) on uusiseelantilainen Toro Rosson Formula 1 -tallin manageri. Watson on työskennellyt aiemmin Benettonin, BARn, Brawn GP ja Lotus F1/Caterham -tiimeissä. Vuodesta 2014 lähtien Watson on toiminut Toro Rosson tiimimagarina.
SAI KZ I
SAI KZ I oli tanskalainen urheilulentokone, joka teki ensilentonsa helmikuussa 1937.
Ulkomaisten yksityislentokoneiden hankinnat hankaloituivat Tanskassa 1930-luvun laman seurauksena, kun niitä varten ei enää myönnetty tarvittavaa valuuttaa. Tilanteen seurauksena lentomekaanikko Viggo Krame päätti perustaa verstaan, jossa hän ryhtyi rakentamaan insinööri K.G. Zeuthenin kanssa suunnittelemaansa KZ I -urheilulentokonetta. Yksipaikkaisen koneen prototyyppi saatiin valmiiksi helmikuussa 1937, ja se teki ensilentonsa saman kuun 24. päivä. OY-DYL -rekisteritunnuksen saaneella koneella tehtiin useita lentoja vuoden 1937 aikana. Konetyyppi osoittautui onnistuneeksi, mistä huolimatta se ei päässyt laajempaan tuotantoon, prototyypin jäädessä ainoaksi koneyksilöksi. KZ I:n pohjalta kehitetyn kaksipaikkaisen KZ II:n markkinanäkymät nähtiin tosin parempina ja tämä tyyppi pääsi hieman laajempaan tuotantoon. KZ I:n prototyyppi katosi toisen maailmansodan aikana, eikä ole tiedossa kuinka paljon kone lopulta lensi.
KZ I:ssä käytettiin vaneripintaista puurakennetta, ja tyypin siivet on mahdollista taittaa taaksepäin koneen vaatiman hallitilan pienentämiseksi.
Odensessa asuva Gunnar F. Christensen alkoi joulukuussa 1972 rakentaa KZ I -replikaa Herluf Rasmussenin rekonstruoimien piirustusten pohjalta. Christensen päätyi myymään liki valmiin koneen Tanskan ilmailumuseolle sairastuttuaan vuonna 1977. Museo saattoi koneen lentokuntoon, ja rekisteritunnuksen OY-KZI saanut replika teki ensilentonsa 20. marraskuuta 1988. Replika oli jonkin verran raskaampi alkuperäiseen koneeseen nähden 265 kilogramman massallaan, mutta tämä ei vaikuttanut heikentävästi sen lento-ominaisuuksiin, sillä kone varustettiin alkuperäistä tehokkaammalla 50 hevosvoiman (37 kW) Volkswagenin moottorilla.
Enchodus
Enchodus on sukupuuttoon kuollut lohikaloihin kuulunut suku. Se ilmeistyi liitukaudella ja selvisi hengissä eoseenille saakka. Se oli yksi siihen aikaan kehittyneistä lohimaisista varsinaisista luukaloista. Sen suuri pää ja suuret silmät, yhdistettyinä sen kevytrakenteiseen, virtaviivaiseen ruumiiseen, viittaa ketterään avomerten saalistajaan. Suomut olivat reduced to a band along each flank; vatsaevät sijoittuivat suoraan vakauttavan selkäevän alle; ja rintaevät olivat kiinnittyneet korkeammalle on the flanks, antaen suuremman hallinnan ohjata ja hidastaa.
"Enchoduksen" huomattavin piirre oli kuitenkin sen suullinen suuresti pitkänomaisia hampaita, jotka olivat hieman takaisintaipuneet ja yhteen liittyneet kun leuat sulkeutuivat muodostamaan tehokkaan ansan. "Enchodus" saalisti mahdollisesti planktonia syöneitä kaloja pintavesissä.
Civilization: Beyond Earth - Rising Tide
Sid Meier’s Civilization: Beyond Earth: Rising Tide (lyhyemmin "Civilization: Beyond Earth – Rising Tide") on vuonna 2015 julkaistu laajennusosa "" -peliin. Pelin kehitti Firaxis Games ja julkaisi 2K Games.
"Civilization: Beyond Earth – Rising Tidessa" on "iin" verrattuna laajennettu etsintäjärjestelmään, uudistettu diplomatiajärjestelmä ja uudistuksia pelaamiseen vedessä. "Rising Tidessa" myös kannustetaan edeltäjäänsä edemmän kehittämään kaikkia yksiköitä samanaikaisesti, eikä keskittymään vain yhteen kehitettävään yksikkötyyppiin.
"Rising Tidessa" veden päällä kelluvat kaupungit voivat liikkua, mikä onkin vedessä kelluvien kaupunkien ensisijainen tapa laajentaa aluettaan. Kelluvat kaupungit luovat maalla olevia kaupunkeja nopeammin laivastoa ja ne tuottavat enemmän energiaa ja kulttuuria. Kelluvat kaupungit ovat kuitenkin hankalia puolustaa ja ne tuottavat maalla olevia kaupunkeja hitaammin maalla ja ilmassa toimivia yksiköitä.
"Civilization: Beyond Earth – Rising Tide" sai hyvän vastaanoton. Se arvosteluja keräävältä Metacritic-sivustolta 79 pistettä sadasta ja Game Rankingsilta 79.94 prosenttia pisteistä.
Exynos
Exynos on Samsungin kehittämä järjestelmämikropiirisarja, jota käytetään pääosin Samsungin omissa puhelimissa. Ensimmäinen Exynos-sarjan järjestelmämikropiiri oli vuonna 2011 julkaistu Exynos 4210, jota käytettiin Samsung Galaxy S II -puhelimessa.
Giorgio Ascanelli
Giorgio Ascanelli (s. 23. helmikuuta 1959 Ferrara) on italialainen insinööri, joka on työskennellyt Formula 1 -tallien palveluksessa.
Ascanelli aloitti uransa Ferrarilla vuonna 1985. Sen jälkeen hän työskenteli Benettonilla Nelson Piquetin kisainsinöörinä ja McLarenilla Ayrton Sennan kanssa kausina 1992–1993. Hän palasi takaisin Ferrarille vuonna 1995. Vuonna 2007 Ascanelli aloitti Toro Rosson teknisenä johtaja. Hän jätti tallin syyskuussa 2012, ja hänet korvasi tehtävässään James Key.
Get Out (elokuva)
Get Out on vuonna 2017 ensi-iltansa saanut yhdysvaltalainen satiirinen kauhuelokuva, jonka on ohjannut ja käsikirjoittanut Jordan Peele. Elokuva kertoo nuoresta tummaihoisesta miehestä, jonka vierailu valkoihoisen tyttöystävänsä vanhempien luona saa painajaismaisia piirteitä.
Elokuva sai ensi-iltansa Pohjois-Amerikassa 24. helmikuuta 2017. "Get Out" ylitti kaikki odotukset, sillä noin viiden miljoonan dollarin budjetilla tuotettu elokuva keräsi avausviikonloppunaan yli 30 miljoonan dollarin lipputulot. "Get Out" oli myös arvostelumenestys, sillä elokuva-arvosteluja kokoavalla Rotten Tomatoes -sivustolla elokuvan luokitus oli ensi-illan aikaan 100 prosenttia, eli kaikki arvostelut olivat myönteisiä. Suomessa elokuva sai ensi-iltansa 5. toukokuuta 2017.
Elokuva palkittiin parhaan alkuperäisen käsikirjoituksen Oscarilla oltuaan ehdolla myös parhaasta elokuvasta ja ohjauksesta.
Chrisin (Daniel Kaluuya) ja Rosen (Allison Williams) suhde on edennyt siihen pisteeseen, että on aika esitellä poikaystävä sukulaisille. Rose kutsuukin Chrisin viikonlopuksi perheensä huvilalle tapaamaan vanhempiaan, mutta Chris on tapaamisesta huolissaan, koska Rose ei ole kertonut vanhemmilleen seurustelevansa mustan miehen kanssa.
Ensin Chris tulkitsee Rosen perheen ylitsevuotavan käytöksen hermostuneeksi yritykseksi käsitellä heidän tyttärensä rotujen välistä suhdetta, mutta myöhemmin vierailu vanhempien luona – keskiluokkaisessa valkoisessa naapurustossa – alkaa saada painajaismaisia piirteitä, sillä tummaihoisia asukkaita on aikaisemmin kadonnut alueella.
Ennen teatterijulkaisua "Get Out" näytettiin Sundancen elokuvajuhlilla keskiyön näytöksessä 23. tammikuuta 2017. Elokuva sai ensi-iltansa elokuvateattereissa 24. helmikuuta 2017, ja se oli viikonlopun katsotuin elokuva Yhdysvalloissa. "Get Out" tuotti ensi-iltaviikonloppunaan 33,4 miljoonaa dollaria, mikä oli pienellä budjetilla tehdylle elokuvalle (budjetti 4,5 miljoonaa dollaria) erittäin hyvä saavutus. Rasismiin kantaa ottavaa elokuvaa kävi katsomassa erityisesti Yhdysvaltain musta väestönosa (38 prosenttia katsojista oli afroamerikkalaisia).
"Get Out" sai ilmestyessään erittäin positiivisen vastaanoton. Elokuva-arvioita kokoavan Rotten Tomatoes -sivuston mukaan elokuvasta kirjoitetuista arvosteluista 139 ensimmäistä oli positiivisia, eli kriitikot pitivät elokuvaa katsomisen arvoisena. Nyttemmin 99 prosenttia saaduista arvioista on positiivisia, ja sivuston keskiarvo elokuvalle on 8,3/10.
Internet Movie Databasen 180 000 käyttäjää ovat antaneet elokuvalle arvosanan 7,8/10 ja 25 IMDb:n ylläpitäjää arvosanan 8,5/10.
CriticsTop10.com-sivuston mukaan "Get Out" oli vuoden 2017 parhaiten arvosteltu elokuva. Se esiintyi 532 kriitikon listalla vuoden kymmenestä parhaasta elokuvasta, joista se oli ensimmäisellä sijalla 82:ssa.
Suomessa "Get Out" sai ensi-iltansa 5. toukokuuta 2017. Finnkino päätti teatterilevityksestä Suomessa kun elokuva oli menestynyt Yhdysvalloissa. Elokuva esitettiin avausviikonloppunaan 58:ssä salissa, ja se oli viikonlopun neljänneksi katsotuin elokuva 6 155:llä katsojalla. Toukokuun viimeisen viikonlopun jälkeen elokuvan oli nähnyt Suomessa yhteensä 22 489 katsojaa.
Korkeapaineistettu hullujenhuone
Korkeapaineistettu hullujenhuone on punkyhtye Kohu-63:n kolmas studioalbumi. Se julkaistiin toukokuussa 2004 levymerkillä Stay Free Underground Records. Saksalainen Höhnie Records julkaisi albumista vinyylipainoksen kuukautta myöhemmin kesäkuussa.
Albumi on jaettu kahteen osioo, "Mielipuoli" sekä "Takapuoli".
Palaeospondylus
Palaeospondylus gunni on pieni merkillinen kalan fossiili. Se on vaivannut paleontologeja siitä asti kun serkukset Gunn löysivät sen vuonna 1890 Achannarasin liuskekivilouhokselta Caithnessista, Skotlannista. Satoja fossiileja on löydetty tästä ainoasta paikasta, mutta pari harva on löydetty lähistöltäkin. Kaikki koostuivat pitkästä selkärangasta, jolla oli piikkejä yhdessä päässä, oletettavasti tukien pyrstöevää, ja omituisesti muotoutunut pää toisessa päässä. Otuksella ei ollut selkeitä leukoja eikä parillisia eviä.
Vuosien varella tämä eläin on tulkittu leuattomana kalana, suojaamattomana panssarihaina, sillikuningas-tyyppinä. Jotkut ovat jopa ehdottaneet sen olleen sammakkoeläimen nuijapää. Arvoituksen lisäämiseksi tutkijat eivät pysty määrittämään, oliko luuranko tehty kalkkeutuneesta rustosta vai luusta. Uudet tutkimukset kuitenkin tukevat käsitystä että "Palaeospondylus" olisi keuhkokalan poikanen, ja kävi läpi voimakkaan muodonvaihdoksen, vaiheittaisen kehityksen täysikasvuiseksi sijaan. Jotkut tutkijat pitävät parempana yhdistää eläimen kiinnityselin nahkiaisten elimen kanssa esittäen "Palaeospondyluksen" olleen loinen. Olipa se vanhin tunnettu fossiloitunut selkärankaisen toukka tai vanhin tunnettu selkärankaisloinen, on "Palaespondylus" ainutlaatuinen esimerkki varhaisesta kalan muodosta.